This Is America

"This Is America" ("Beginilah Amerika Syarikat") adalah lagu hip-hop 2018 karya Childish Gambino (nama pentas Donald Glover) bersama Ludwig Göransson, dengan penulisan tambahan oleh Young Thug. Ia diterbitkan pada 6 Mei 2018 sempena pengacaraan Gambino dalam episod Saturday Night Live. Lagu ini menampilkan vokal latar Young Thug, Slim Jxmmi (dari Rae Sremmurd), BlocBoy JB, Quavo (dari Migos), dan 21 Savage.

Senikata lagu dan video muzik iringannya menekankan kelompongan taraf hidup yang dialami masyarakat kulit hitam Amerika Syarikat sepanjang langsung hayat mereka termasuk buruk sangka, pengasingan besar dan penghukuman tidak adil serta kekejaman ke atas mereka ditekankan perjuangan Black Lives Matter serta kes-kes penembakan ramai dan kemudahcapaian senjata api yang bebas di sana.

"This Is America" menjadi lagu ke-31 yang naik tangga pertama di carta Billboard Hot 100 Amerika Syarikat malah single tangga pertama Gambino di negara tersebut. Ia juga menduduki puncak tangga lagu di Australia, Kanada dan New Zealand. Lagu ini memenangi keempat-empat pencalonan kategori Rakaman Terbaik, Lagu Terbaik, Penampilan Rap Terbaik, dan Video Muzik Terbaik dalam temasya Anugerah Grammy Awards ke-61 pada tahun 2018.

 Latar belakang 
Dalam suatu wawancara dengan majalah GQ, Donald berseloroh bahawa hanya ayat ‘This is America’ sahaja yang mula difikirkan dengan niat mengusik acah kepada Drake (tanpa marah), rapper berbangsa Kanada yang masyhur ketika itu. Namun, Donald kemudian memikirkan ayat tersebut boleh dikembangkan intipatinya. 

 Video muzik 
Video muzik pengiring lagu ini diarahkan Hiro Murai yang sering bekerjasama dalam projek-projek dengan Glover.* 
  Murai menjelaskan bahawa muzik video ini "tindak balas kepada segala yang sedang berlaku di dunia saat ini" yang "rasa lelah terhadap hal duniawi" (world-weariness). Gambino mula-mula menari lenggok yang diperhatikan mirip pertunjukan minstrel yang menghina orang kulit hitam dengan watak-watak dinyahmanusiakan sebelum menembak mati seorang yang disarungkan guni seakan mangsa hukum gantung. Gambino kemudiannya menari di hadapan sebarisan penyanyi gereja yang ditembak mati mengingatkan kepada penembakan jemaah gereja yang berlaku di Charleston negeri Carolina Selatan; Guthrie Ramsey profesor sejarah muzik di Universiti Pennsylvania memahami adegan ini sebagai gambaran kepincangan hidup masyarakat kulit hitam yang perlu mencari sesuap makanan tetapi dalam keadaan ancaman bahaya kerana warna kulit sendiri.

 Senarai carta 

Carta Mingguan
 Chart (2018) Posisi Denmark (Tracklisten) 13 Dominican Republic (SODINPRO) 46 Ireland (IRMA) 2 Japan (Japan Hot 100) 24 Italy (FIMI) 49 New Zealand (Recorded Music NZ) 1 Norway (VG-lista) 10 Spain (PROMUSICAE) 46 Sweden (Sverigetopplistan) 9

Carta Akhir Tahun
 Chart (2018) Posisi Australia (ARIA) 88 Canada (Canadian Hot 100) 35 Estonia (IFPI) 95 US Billboard Hot 100 51 US Hot R&B/Hip-Hop Songs (Billboard) 26

 Rujukan 

 Pautan luar 

 Audio di YouTube